2010.

Godina **2010** (**[[Rimski brojevi|MMX]]**) bila je redovna godina koja počinje u petak.

Označena je kao:
* Međunarodna godina biodiverziteta
* Međunarodna godina omladine
* Evropska godina borbe protiv siromaštva i društvene isključenosti
__NOTOC__
## Događaji

### Januar/Siječanj

* 1. 1. - Bosna i Hercegovina postala nestalna članica Vijeća sigurnosti UN-a.
* 1. 1. - Španjolska je od Švedske preuzela šestomjesečno predsjedanje Europskom unijom.
* 1. 1. - U sjeverozapadnom Pakistanu je došlo do samoubilačkog bombardiranja na odbojkaškoj utakmici, prilikom čega je ubijeno 95, te ranjeno preko 100 ljudi.
* 1. 1. - U danskom gradu Århusu je 28-godišnji Somalijac upao naoružan sa sjekirom i nožem u kuću Kurta Westergaarda s namjerom da ga ubije, nakon čega ga je danska policija ranila pucavši u njega.
* 1. 1. - U Srbiji nova mreža sudova: umesto opštinskih i okružnih sudova, osnovni pa viši sudovi, četiri apelaciona suda i Vrhovni kasacioni sud kao najviša instanca; tu su i prekršajni i privredni sudovi.
* 4. 1. - Bivši predsjednik Vlade Republike Hrvatske i predsjednik HDZ Ivo Sanader isključen iz članstva stranke.
* 4. 1. - Otvorena Burj Khalifa, najviša ljudska građevina svih vremena.
* 4. 1. - Srbija podnela Međunarodnom sudu pravde u Hagu kontratužbu protiv Hrvatske za genocid u periodu 1991—1995.
* 8. 1. - Poseta hrvatskog predsednika Mesića Kosovu izaziva negodovanje u Srbiji.
* 10. 1. -  Na izborima u Hrvatskoj za trećeg predsjednika Hrvatske izabran Ivo Josipović.

* 12. 1. - **[[Potres na Haitiju 2010.]]** od 7,0 stepeni odnio preko 200.000 ljudskih života. Glavni grad Port-au-Prince je u ruševinama, a epicentar se nalazio oko 15&nbsp;km od grada. Potres se osjetio i na Kubi.
* 12. 1. - Iz podgoričkog privatnog zoo-vrta pobegao nilski konj.
* 13. 1. - Izveštaj EU osuđuje "teške nepravilnosti" u računovodstvu Grčke (budžetski deficit za 2009 je 12,5 a ne 3,7%; u aprilu revidirano na 13,6%).
* 15. 1. - Zvanični kraj Čadskog građanskog rata i istovremenog sukoba sa Sudanom.
* 17. 1. - Sebastián Piñera izabran za predsjednika Čilea kao prvi kandidat desnice poslije 1990. godine i silaska Pinocheta s vlasti.
* 18. 1. - Mehmet Ali Agca, atentator na papu Ivana Pavla II, pušten iz zatvora nakon više od 30 godina.
* 19. 1. - Izborom republikanskog kandidata Scotta Browna u državi Massachusetts, američki demokrati gube kvalificiranu većinu (60 od 100) u Senatu.
* 19. 1. - Mahmoud al-Mabhouh, jedan od Hamasovih vojnih komandanata, ubijen u luksuznom hotelu u Dubaiu, od strane tima sa falsifikovanim pasošima (sumnja se na izraelski Mossad).
* 21. 1. - *Citizens United v. FEC*: Vrhovni sud SAD presuđuje, na osnovu slobode govora, da vlada ne može ograničavati finansiranje kampanja od strane korporacija.
* 22. 1. - Episkop niški Irinej izabran za novog patrijarha Srpske pravoslavne crkve (ustoličen sutradan).
* 22. 1. - U Srbiji odlučeno da firma Telenor Srbija dobije licencu za drugog operatera fiksne telefonije.
* 24. 1. - Vlada Srbije kaže da više neće dopuštati blokade puteva i pruga, nakon niza takvih akcija od strane štrajkača, veterana i dr. u prethodnih par meseci (npr. Lapovo i Kuršumlija).
* 25. 1. - Bivši irački ministar obrane Ali Hassan al-Majid, zvani "Kemijski Ali" obješen zbog ratnih i drugih zločina počinjenih za vrijeme vladavine Sadama Huseina.
* 26. 1. - Naučnofantastični film *[[Avatar (2009)|Avatar]]* režisera Jamesa Camerona postao film s najvećom zaradom u historiji kinematografije, oborivši rekord filma *[[Titanic (1997 film)|Titanic]]* istog autora.
* 27. 1. - Predstavljen iPad, Apple-ov tablični računar.
* 28. 1. - Zbog tri pukotine na glavnom nosaču mosta Gazela, zatvorena je srednja saobraćajna traka u smeru ka Novom Beogradu, a svim vozilima težim od 3,5 tone zabranjena je vožnja preko te strane mosta (saobraćaj normalizovan 7. 2., osim za kamione).
* 30. 1. -  Europsko prvenstvo u rukometu - Austrija 2010.: Francuska 1, Hrvatska 2, Srbija 13.

### Februar/Veljača
* 1. 2. - Otpočela primena Prelaznog trgovinskog sporazuma između EU i Srbije.
* 1. 2. - Novak Đoković drugi na ATP listi.
* 2. 2. - Racija na vehabije (selefije) u Gornjoj Maoči kod Brčkog.
* 3. 2. - U Zagrebu počinje suđenje osumnjičenima za ubojstvo Ive Pukanića (braća Matanić, Amir Mafalani i Slobodan Đurović, kasnije i Bojan Gudurić).
* 5. 2. - Lider Nove Srbije, Velimir Ilić, fizički napadnut u centru Beograda dok je davao izjavu novinarima.
* 5. 2. - Berze širom sveta pale, zabrinute zbog dugova Grčke, Španije i Portugala (članice eurozone).
* 7. 2. - Viktor Janukovič, gubitnik Narančaste revolucije 2004-05, ostvario je tesnu pobedu nad Julijom Timošenko u drugom krugu ukrajinskih predsedničkih izbora.
* 7. 2. - Nju Orleans sejntsi trijumfovali su u ovogodišnjem Superbolu pobedom na Indijanapolis koltsima 31:17.
* 8. 2. - Toyota opoziva 436.000 Priusa zbog problema sa kočenjem, nakon što je već opozvala nekoliko miliona vozila zbog problema sa papučicom za gas.
* 8. 2. - Goran Knežević, bivši gradonačelnik Zrenjanina iz redova DS, postao poverenik Srpske napredne stranke za Srednjebanatski okrug.
* 8. 2. - Gen. Sarath Fonseka uhapšen nakon što je 26. 1. izgubio na izborima za predsednika Sri Lanke.
* 11. 2. - Policija je uhapsila dvadesetak aktivista koji su zagrebačkoj ulici Varšavskoj čuvali kontejnere kako bi spriječili početak gradnje ulaza u podzemnu garažu u pješačkoj zoni.
* 12. 2. - Nizozemska deblokirala poglavlje o pravosuđu, dio pregovora o pristupanju Hrvatske EU.
* 12 - 28. 2. -  Zimska olimpijada u Vancouveru. Medalje - Hrvatska: Jakov Fak brončana (biatlon 10&nbsp;km, 14.2.), Ivica Kostelić dve srebrne u alpskom skijanju. Zanimljivost: Slovenka Petra Majdič osvojila bronzu 17.2. u sprintu, sa 4 polomljena rebra i probijenim plućnim krilom.
* 13. 2. - Vladika Artemije privremeno razrešen uprave nad eparhijom raško-prizrenskom (penzionisan 4. 5.). Sutradan, sukob dve struje monaha u Gračanici.
* 13. 2. - Počinje šestomesečna rekonstrukcija Bulevara Kralja Aleksandra u Beogradu (ex Bul. Revolucije), od Vuka do ul. Gospodara Vučića (Cvetko). Predviđena seča preko 300 platana (objašnjena njihovom truleži, počela 26. 2.) - neki građani protestuju.
* 14. 2. - Eksplozija naprave u Bujanovcu, povređen policajac Bljerim Mustafa.
* 15. 2. - U teškoj željezničkoj nesreći 15&nbsp;km jugozapadno od Brisela poginulo najmanje 11 osoba, a preko 100 povrijeđeno. Nesreća se desila kada su se sudarila dva putnička voza.
* 17. 2. - Šestoro anarhista pušteni da se brane sa slobode za optužbu međunarodnog terorizma (Molotovljevi kokteli na grčku ambasadu u Beogradu 25. 8. 2009) - u pritvoru su bili od prošlog septembra (optužba spuštena na "izazivanje opšte opasnosti", oslobođeni 16. 6.).
* 17. 2. - Darku Šariću, osumnjičenom za krijumčarenje preko 2 tone kokaina na Atlantiku prethodnog oktobra, privremeno oduzeta imovina.
* 17.2. - ? Štrajk rudara u Rudniku boksita Nikšić, u jami Biočki stan, zbog neisplaćenih plata.

* 18. 2. - Inauguracija novog hrvatskog predsednika, Ive Josipovića. Srbijanski predsednik Tadić ne dolazi zbog prisustva kosovskog predsednika Sejdiua.
* 18. 2. - Vojni udar u Nigeru.
* 20. 2. - Poplave i klizišta na portugalskom ostrvu Madeira - stradalo ne manje od 43 osobe.
* 20. 2. - Poplave i u regionu (npr. Zaječar i mesta na Timoku, takođe i Bileća)
* 21.2. - U Podgorici napadnut opozicioni političar Nebojša Medojević.
* 20. 2. - Nizozemska vlada premijera Jana Petera Balkenendea podnijela ostavku zbog neslaganja koalicijskih partnera oko sudjelovanja nizozemskih snaga u NATO-ovoj misiji u Afganistanu.
* 23. 2. - Gornji kurs eura prvi put dostigao 100 dinara.
* 23. 2. - Pretres kuće Ratka Mladića u Beogradu - pronađeno nešto novca, dnevnici i audio-video zapisi.
* 24. 2. - Generalni štrajk u Grčkoj, drugi ovog meseca, usled nezadovoljstva vladinim merama štednje, zbog velike zaduženosti zemlje (300 mlrd. eura) i budžetskog deficita (12,7%, a dozvoljeno 3%).
* 27. 2. - U zemljotresu jačine 8,8 stepeni Rihterove skale koji je pogodio Čile, poginulo je preko 700 ljudi, razaranja od potresa i cunamija. U više susednih zemalja proglašena opasnost od cunamija (u Japanu zabeležen talas od 1,2m).
* 28. 2. - Oluja *Xynthia* pogodila zapadnu Evropu, naročito Francusku (preko 50 mrtvih).

### Mart/Ožujak
* 1. 3. - Radovan Karadžić započeo iznošenje odbrane pred tribunalom.
* 1. 3. - Ejup Ganić uhapšen na londonskom aerodromu Heathrow, Srbija ga tereti za zločin prilikom napada na kolonu JNA u sarajevskoj ulici Dobrovoljačkoj 1992. (pušten uz kauciju 11. 3.).
* 1 - 7. 3. - U Slavoniji prosvjedi zemljoradnika ("Seljačka buna"), neke ceste blokirane, zbog zaostalih dugova i poticaja.
* 2. 3. - Hrvatska i Rusija potpisali sporazum o ulasku Hrvatske u projekt plinovoda Južni tok.
* 4. 3. - Crnogorska vlada službeno raskinula ugovor vredan 2,77 milijardi eura sa hrvatskim konzorcijem Konstruktor-IGH-Tehnika za gradnju autoputa u Crnoj Gori.
* 6. 3. - Islandski birači na referendumu odbili vladin plan o otplati duga britanskim i nizozemskim vjerovnicima propale banke Landsbanki.
* 7. 3. - 82. dodjela Oscara: najbolji film *[[The Hurt Locker]]*, ukupno šest nagrada od osam nominacija (Kathryn Bigelow prva žena nagrađena Oscarom za režiju), *[[Avatar (film, 2009)|Avatar]]* tri nagrade od devet nominacija.
* 7. 3. - U međureligijskim sukobima u nigerijskom gradu Džosu poginulo je nekoliko stotina ljudi (muslimanska odmazda za napade iz januara); sukobi imaju i ekonomsku dimenziju.
* 8. 3. - Prekinut štrajk glađu u Željezari Split, posle 11 dana.
* 8. 3. - U zagrebačkom Jarunu nađen torzo srpskog kriminalca Cvetka Simića (noge pronađene sutradan u blizini).
* 10. 3. - Zemljotres na Kosmetu (epicentar kod Istoka), 4,8 stepeni Rihtera, osetio se u višespratnicama u većem delu Srbije.
* 11. 3. - Novi generalni štrajk u Grčkoj zbog vladinih mera štednje - okupljanja, čarke sa policijom.
* 11. 3. - Mikola Azarov izabran za novog premijera Ukrajine, nakon što je Julija Timošenko izgubila većinu u parlamentu.
* 12. 3. - Ubica Ivane Hodak osuđen na 30 godina zatvora.
* 14. 3. - 31. 5. - Marina Abramović: *The Artist Is Present* u njujorškom MoMA.
* 15. 3. - Stanko Subotić optužio Miškovića i Beka da su s njegovih 50 miliona eura kupili Večernje novosti i Luku Beograd; optužbe demantovane.
* 16. 3. - Pevačica Ksenija Pajčin i njen dečko Filip Kapisoda pronađeni mrtvi u stanu na Voždovcu (ubistvo i samoubistvo).
* 17. 3. - Više tužilaštvo u Beogradu odustalo je od optužnice protiv generala Vlade Trifunovića (1995. bio osuđen zbog predaje kasarne u Varaždinu 1991., presuda ukinuta početkom 2010.).
* 17. 3. - Pokušaj otmice 13-god. devojčice na beogradskoj autobuskoj liniji 26.
* 20. 3. - Regionalna konferencija u Brdu kod Kranja; Boris Tadić nije došao zbog načina predstavljanja predstavnika s Kosova, nisu došli ni glavni evropski predstavnici.
* 20. 3. - U Bjelovaru je ispred katedrale sv. Terezije Avilske održano euharistijsko slavlje povodom uspostave Bjelovarsko-križevačke biskupije i ređenja prvog biskupa te biskupije monsinjora Vjekoslava Huzjaka.
* 21. 3. - Demokratska većina u Predstavničkom domu američkog Kongresa izglasala je zakon kojim se u SAD uspotavlja sistem opće zdravstvene zaštite (*[[Obamacare]]*, tj. Zakon o zaštiti pacijenata i priuštivoj nezi), a što je bio jedan od glavnih ciljeva Obamine administracije.
* 21. 3. - Na teniskom turniru u Indian Wellsu pobedili Ivan Ljubičić u muškoj i Jelena Janković u ženskoj konkurenciji.
* 22. mart - U rudarskoj nesreći u jami Raspotočje u blizini Zenice lakše povrijeđeno 13 rudara. U isto vrijeme, u području Zenice se osjetio lakši potres. Uzrok nesreće nije poznat.
* 22. 3. - U drugom krugu regionalnih izbora u Francuskoj opoziciona Socijalistička partija pobijedila je konzervativce predsjednika Nicolasa Sarkozyja.
* 22. 3. - Hrvatski tenisač Ivan Ljubičić osvojio je ATP turnir Masters serije pobijedivši u finalu američkog tenisača, Andyja Roddicka
* 23. 3. - Radovan Jelašić, guverner Narodne banke Srbije, podnio ostavku.
* 23. 3. - Dobitnik sedmice na Lotou u Kanjiži - 4,8 miliona eura.
* 24. 3. - Iznenadni susret predsednikâ Josipovića i Tadića u Opatiji.
* 24. 3. - Mlada muška žirafa Jovanča stigao u Jagodinu.
* 26. 3. - Vlada Srbije odlučila do proda svojih 40% akcija Telekoma Srbija.
* 27. 3. - Južnokorejska fregata *[[ROKS Cheonan|Cheonan]]* nakon eksplozije potonula u Žutom moru s 46 članova posade.
* 29. 3. - Dvije koordinirane eksplozije u moskovskom metrou ubijaju 39 ljudi (dve žene samoubice).
* 30. 3. - Uhapšen bivši potpredsjednik hrvatske Vlade Damir Polančec.
* 30. 3. - Ugašen .yu domen.
* 30/31.3. - Posle duge rasprave Skupština Srbije usvojila Deklaraciju kojom se osuđuje zločin nad bošnjačkim stanovništvom Srebrenice u julu 1995. godine, "na način utvrđen presudom Međunarodnog suda pravde".

### April/Travanj

* 1. 4. - KK Partizan se prvi put posle 1998. plasirao u *[[Final Four]]* (pobeđen Maccabi Tel Aviv sa 3-1 u duelima, slavlje na ulicama).
* 3. 4. - U SAD počela prodaja *[[iPad]]*-a prve generacije.
* 4. 4. - Sve hrišćanske crkve slave Uskrs.
* 5. 4. - Angelina Jolie i Brad Pitt posetili izbeglice u Goraždu.
* 6. 4. - Nepoznate osobe na Internetu objavile kontroverzni Registar branitelja, odnosno strogo povjerljive podatke hrvatskog Ministarstva obrane o svim sudionicima Domovinskog rata.
* 7. 4. - Revolucija u Kirgistanu: demonstranti u Biškeku, glavnom gradu Kirgistana preuzeli nadzor nad ključnim vladinim zgradama, a opozicija objavila preuzimanje vlasti (bivši pred. Kurmanbek Bakijev i sam došao na vlast Tulipanskom revolucijom 2005.); na čelu privremene vlade Roza Otunbajeva.
* 7. 4. - Katarina Rebrača pritvorena pod sumnjom da je prisvojila preko €370.000 iz svog Dobrotvornog fonda.
* 8. 4. - Predsednici Obama i Medvedev u Pragu potpisali novi START sporazum - broj operativnih nuklearnih bojevih glava ograničen na po 1550, 30% manje u odnosu na Moskovski sporazum iz 2002.
* 9. 4. - Svečani početak gradnje gasovoda Severni tok (*Nord Stream*) ispod Baltičkog mora.
* 10. 4. - Tupoljev Tu-154 u kome je bio poljski predsjednik Lech Kaczynski i mnogi poljski dostojanstvenici, srušio se kraj Smolenska u zapadnoj Rusiji.
* 10. 4. - U Tajlandu krvavi okršaj između vojske i "Crvenih košulja"
* 11. 4. - U prvom krugu parlamentarnih izbora u Mađarskoj pobijedila opoziciona desničarska stranka Fidesz (dvotrećinska većina posle drugog kruga 25. 4.), u parlament ušla i krajnje desna Jobbik.
* 12. 4. - Lideri opozicije u Srbiji predali premijeru milion potpisa, zahtevajući vanredne izbore.
* 12. 4. - Samit o nuklearnoj bezbednosti u Vašingtonu sa predstavnicima oko 50 zemalja.
* 12 - 13. 4. - Boris Tadić u Trebinju i Mostaru.
* 13. 4. - U Beogradu pronađena keruša (prozvana Mila) sa sve četiri odsečene šape.
* 14. 4. - Zemljotres u kineskoj provinciji Qinghai (širi Tibet), preko 2000 mrtvih.
* 14. 4. - Spot *Bad Romance* Lady Gage najgledaniji ikad na YouTube-u.
* 14 - 15. 4. - Ivo Josipović u posjeti BiH (Sarajevo, Ahmići, Križančevo Selo); premijerka Kosor i HDZ nezadovoljni njegovim govorom u bh. parlamentu.
* 14. 4. - Upucan u stomak navijač na Zvezdinom stadionu, tokom tuče na Severu.
* 15. 4. - Maskirani huligani povredili 7 putnika i železničara tokom napada na voz u stanici Ripanj-Kolonija, kod Beograda.

* 15 - 21. 4. - **[[Erupcija vulkana Eyjafjallajökull 2010.|Pepeo od vulkanske erupcije]]** na Islandu znatno poremetio avio-saobraćaj u Evropi, kao i iz i prema njoj; otkazano 95.000 letova. Procena štete za avio-industriju je 1,7 mlrd. dolara, mnogi su imali gubitke zbog nemogućnosti prevoza robe. Vazdušni prostor iznad našeg regiona bio zatvoren u različitim periodima 17. 4. - 18. 4.. Mnogi svetski lideri ne mogu prisustvovati sahrani preds. Kačinjskog 18. 4.. Saobraćaj uglavnom obnovljen 21. 4., ali će biti potrebno još nekoliko dana da se saobraćaj normalizuje i prevezu zaostali putnici.
* 16. 4. - Sastanak predsednikâ Šoljoma (Mađarska), Tadića i Josipovića u Pečuju; zatim Josipović i Tadić u Bačkom Monoštoru.
* 19. 4. - Hrvatska vlada predstavila Program gospodarskog oporavka (antirecesijski program).
* 20. 4. - Uveče po lokalnom vremenu, eksplozija na naftnoj platformi *[[Deepwater Horizon]]* u Meksičkom zalivu, gine 11 ljudi. Konstrukcija tone 22. 4., primećeno isticanje nafte.
* 20. 4. - U Beogradu počinje suđenje Sretenu Jociću ("Joca Amsterdam"), optuženom za ubistvo Ive Pukanića.
* 21. 4. - Sukob policije i boračkih udruženja na protestima u Sarajevu, oštećena zgrada federalne vlade.
* 21. 4. - Ponovno otvaranje Avalskog tornja.
* 21. 4. - Sporazumom ukrajinskog predsjednika Viktora Janukoviča i ruskog predsjednika Dmitrija Medvjedeva na 25 godina produžen boravak ruske Crnomorske flote u bazi Sevastopolj (haos u ukrajinskom parlamentu tokom ratifikovanja 26. 4.).
* 22. 4. - BiH primljena u Akcioni plan za članstvo u NATO (MAP).
* 23 - 24. 4. - Uklanjanje baznih stanica srpskih provajdera mobilne telefonije sa južnog Kosova, uništena i oprema srpskih radio stanica.
* 24. 4. - Sastanak Gul - Tadić - Silajdžić u Istanbulu (Istanbulska deklaracija).
* 25. 4. - Tricom u poslednjih 0,6 sekundi utakmice sa Cibonom, KK Partizan osvaja NLB (Jadransku) ligu.
* 27. 4. - Evropska dužnička kriza: debitni rejting Grčke, koja je 23. 4. zatražila novac iz paketa pomoći, degradiran na "smeće" status - gubici na berzama.
* 30. 4. - Svečano otvaranje Expo 2010 u Šangaju. Priredba će trajati do 31.10.

### Maj/Svibanj

* 2. 5. - Zemlje Eurozone i MMF dogovorili podršku Grčkoj od 110 mlrd. eura tokom tri godine, u zamenu za oštre mere štednje (potvrđeno 7. 5.).
* 2. 5. - Kanonizacija Justina Popovića.
* 5. 5. - Protesti u Grčkoj (2010-2012): u Ateni prilikom demonstracija protiv vladinih mjera štednje izbili neredi u kojima je stradalo troje ljudi u zapaljenoj banci.
* 5. 5. - Goodluck Jonathan postao novi predsjednik Nigerije nakon smrti Umarua Yar'Adue.
* 6. 5. - Opći izbori u Velikoj Britaniji: Konzervativci 305 mjesta, Laburisti 258, Liberal demokrati 57, ostali 29 - bez većine za samostalno sastavljanje vlade (326 mjesta), prvi put od 1974.
* 7. 5. - Haški osuđenik Radislav Krstić napadnut i povređen u zatvoru Vejkfild, zapadni Jorkšir.
* 9. 5. - CDU i FDP gube izbore na pokrajinskim izborima u Sjevernoj Rajnskoj i Vestfaliji čime je njemačka kancelarka Angela Merkel ostala bez većine u gornjem domu njemačkpg parlamenta.
* 9. 5. - Zbog vulkanskog pepela zatvorene zračne luke u Splitu i Zadru.
* 10. 5. - Evropski savet ministara dogovorio "Evropski stabilizacioni mehanizam" - podršku euru od €750 mlrd. (pored €250 mlrd. od MMF).
* 11. 5. - Vođa konzervativaca David Cameron nakon sklapanja koalicijskog sporazuma s liberalnim demokratima postaje novi premijer Ujedinjenog Kraljevstva. Prva koaliciona vlada u UK od Drugog svetskog rata, Kameron je najmlađi premijer od 1812. Kraj laburističke vladavine započete 1997.
* 11. 5. - Benigno Aquino III, sin bivše predsjednice Corazon Aquino, pobijedio na predsjedničkim izborima na Filipinima (stupa na položaj 30. 6.).
* 12. 5. - U Australiji uhapšen Dragan Vasiljković (*Kapetan Dragan*), koji je nestao 30. 3., nakon odluke australijskog Vrhovnog suda o njegovom izručenju Hrvatskoj.
* 14 -15. 5. - Godišnja skupština EBRD u Zagrebu, susreti premijera iz regije. Hrvatska poklonila Srbiji prevod standarda EU.
* 14. 5. - Duševno poremećena osoba ubila nožem troje i ranila osam osoba, od čega petoro djece u Visokom.
* 14. 5. - U obračunu narko kartela u Boliviji ubijena trojica Srba telohranitelja.
* 16. 5. - Osnovana Unija regiona Srbije (na čelu Mlađan Dinkić).
* 17. 5. - Novi val prosvjeda za očuvanje pješačke zone u Varšavskoj ulici u Zagrebu.
* 19. 5. - Tajlandska vojska posle 6 nedelja rasterala Crvenokošuljaše iz centra Bangkoka, ubijena 91 osoba, ranjeno 2.100.
* 19. 5. - Slovenski studenti u Ljubljani prilikom demonstracija protiv predloženih mjera štednje vlade Boruta Pahora razbili prozore na zgradi parlamenta.
* 20. 5. - Međunarodni tim istraživača ustanovio da je južnokorejska korveta *Cheonan* potopljena severnokorejskim torpedom (u martu) - skok tenzija, prekid trgovačkih veza 24. 5.
* 20. 5. - Objavljeno da su naučnici stvorili veštački genom bakterije *Mycoplasma capricolum*.
* 21. 5. - *[[Srpskohrvatska Wikipedija]]* ima 30.000 članaka.
* 21. 5. - Uveče ukradena statua dečaka sa Čukur-česme, dva dana kasnije pronađena izlomljena.
* 22. 5. - Air India Express let 812: avionska nesreća u gradu Mangalor, Indija - od 166 putnika i članova posade preživelo 8 (upravljao bivši pilot JAT-a Zlatko Glušica).
* 22. 5. - Inter je prvak Evrope (igrao i Dejan Stanković).
* 23. 5. - Lokalni izbori u Crnoj Gori (Podgorica i još 13 opština) - najuspešnija DPS.

* 25. 5. - U Sloveniji uhapšeno 15 osumnjičenih da su saradnici Darka Šarića (nastavak operacije "Balkanski ratnik").
* 26. 5. - Četvorodnevni okršaji u Kingstonu, Jamajka, odneli preko 70 žrtava u pokušaju hapšenja Christopher "Dudus" Coke-a, osumnjičenog za trgovinu drogom (uhapšen 22. 6. u blizini grada).
* 26. 5. - Pokušaj sprečavanja izbijanja nafte u Meksičkom zalivu metodom *top kill* (neuspešno). **Nafta kulja sa dna mora od aprila**.
* 29 - 30. 5. - Sastanak Igmanske inicijative u Sarajevu, učestvuju lideri BiH, Srbije, Hrvatske i Crne Gore. Ivo Josipović posetio Republiku Srpsku.
* 25. - 29. 5. - Eurosong 2010 u Oslu: Lena Mayer-Landruth iz Nemačke 1, Milan Stanković iz Srbije 13. ("Ovo je Balkan"), Vukašin Brajić iz BiH 17. ("Thunder and Lightning").
* 29. 5. - Viktor Orbán po drugi put postaje premijer Mađarske.
* 30. 5. - U srpskim opštinama na Kosovu lokalni izbori u organizaciji Srbije, Srbi i Albanci se gađali kamenjem na mostu u Mitrovici.
* 31. 5. - Napad na flotilu za Gazu: izraelski komandosi zaustavili humanitarni pomorski konvoj za Gazu (flotila od šest brodova sa preko 600 aktivista i teretom od 10.000 tona, uglavnom građevinskog materijala) - na glavnom brodu došlo do sukoba, poginulo devet turskih aktivista.

### Jun/Juni/Lipanj
* oko 1. 6. - Obilne kiše i mestimične poplave u regionu (npr. Trgovište u južnoj Srbiji i Slavonski Brod). Slična situacija i tokom meseca.
* 1. 6. - Deo bratstva manastira Crna Reka napustio isti, bez kanonskog otpusta.
* 2. 6. - U Sarajevu konferencija EU - Zapadni Balkan, sa predstavnicima SAD, Rusije, Turske i međunarodnih organizacija. Predstavnici Srbije i Kosova za istim stolom zahvaljujući "Gimnih" formuli - nema državnih simbola ni naziva.
* 2. 6. - Japanski premijer Yukio Hatoyama podneo ostavku - četvrta ostavka premijera u četiri godine.
* 3. 6. - Dubl Katarina Srebotnik - Nenad Zimonjić osvojio Roland Garros; Zimonjić pobednik i u muškom dublu sa Nestorom.
* 3. 6. - Avion Orao Vojske Srbije se srušio u Gružansko jezero, pilot se katapultirao.
* 3. 6. - Uhićen bračni par Zdravko i Višnja Pevec, čija je firma "Pevec" otišla u stečaj ranije tokom godine zbog menica bez pokrića.
* 6. 6. - U Sloveniji referendum o arbitražnom sporazumu sa Hrvatskom - (nezvanično:) odziv oko 42%, "za" oko 51,5%.
* 6. 6. - U Srbiji izbori za Nacionalne savete manjina.
* 8. 6. - U Zagrebu potpisan vojni sporazum između Srbije i Hrvatske.
* 8. 6. - Miloš Simović u Zagrebu pucao u Sretka Kalinića - obojica u Srbiji osuđeni za učešće u ubistvu Zorana Đinđića (Simović uhapšen 10. 6. nakon prelaska srpske granice).
* 10. 6. - U Hagu osuđeno sedam oficira Vojske Republike Srpske, dvojica na doživotnu za genocid u Srebrenici: potpuk. Vujadin Popović i puk. Ljubiša Beara).
* 11. 6. - 11. 7. -  FIFA Svjetski kup 2010 u Južnoj Africi.
* 12. 6. - Na parlamentarnim izborima u Slovačkoj najviše glasova dobila opozicijska koalicija desnog centra i mađarske etničke manjine.
* 12. 6. - Krvavi sukobi između etničkih Uzbeka i Kirgiza u Kirgistanu, dva meseca nakon tamošnje revolucije.
* 13. 6. - Japanska letelica *[[Hayabusa]]* donela na Zemlju mali uzorak sa asteroida 25143 Itokawa (pokupljen u novembru 2005).
* 14. 6. - Savet ministara EU odlučio da deblokira ratifikaciju SSP sa Srbijom (potpisan 2008.).
* 14. 6. - U javnost je izašao podatak o velikim mineralnim nalazištima u Afganistanu.
* 15. 6. - Britanska vlada se, nakon završetka izveštaja o tome, izvinula zbog Krvave nedelje 1972.
* 15. 6. - Medijska grupa VAC (*WAZ-Mediengruppe*) odlučila da povuče investicije iz Srbije (npr. "Politika").
* 15. 6. - Počinje prodaja paketa za kancelarijske poslove, Microsoft Office 2010
* 16. 6. - Hrvatski sabor izglasao promene Ustava (četvrta promena).
* 20. 6. - Hrvatski predsednik Josipović posetio Bleiburg - različite reakcije.
* 20. 6. - Lokalni izbori u Boru, izbila afera sa lažnim uplatnicama na ime "naprednjaka".
* 23. 6. - Američki predsjednik Barack Obama smijenio generala Stanley A. McChrystala, komandanta savezničkih snaga u Afganistanu.
* 23. 6. - Zbog poraza od Australije (2:1), reprezentacija Srbije ne uspeva da se plasira u drugi krug Svetskog prvenstva; prethodno izgubili od Gane (1:0, 13. juna) i pobedili Nemačku (1:0, 18. juna).
* 24. 6. - Hrvatski sindikati objavili kako su prikupili 500.000 potpisa nužnih da se organizira referendum o kontroverznim izmjenama Zakona o radu, što bi bio prvi nacionalni referendum nakon proglašenja nezavisnosti (ništa od toga).
* 24. 6. - Julia Gillard postala prva žena-premijer Australije (do 2013) nakon što je dotadašnji premijer Kevin Rudd od strane zastupnika vladajućih laburista svrgnut s mjesta premijera i vođe stranke.
* 24. 6. - Na turniru u Vimbldonu završen je najduži meč u istoriji tenisa u kojem je, nakon 11 sati igre, Amerikanac Džon Izner pobedio Francuza Nikolu Maija rezultatom 70:68 u petom setu.
* 26. 6. - U Starim Ledincima kod Novog Sada silovana i ubijena 8-godišnja devojčica, osumnjičeni uhapšen sutradan - ovo će biti povod za usvajanje Marijinog zakona.
* 26. 6. - Završena druga sezona "Farme" u Srbiji, pobednik pevač Miloš Bojanić (nagrada € 100.000).
* 26 - 27. 6. - Samit G20 u Torontu: razvijene zemlje dogovorile da prepolove budžetske deficite i smanje relativnu visinu duga - okretanje politici rezova.
* 27. 6. - Bombom napadnuta policijska stanica u Bugojnu, pri čemu je ubijen jedan, a ranjeno nekoliko pripadnika policije. Počinitelj uhapšen, izgleda islamski ekstremista.
* 28. 6. - U SAD uhapšeno desetoro "špijuna" (optuženi za zaveru za delovanje kao nezakoniti agenti strane vlade), nekoliko dana nakon posete ruskog predsednika Medvedeva.
* 30. 6. - Afera sa citostaticima i podmićenim lekarima na beogradskom Onkološkom institutu - hapšenja u "Operaciji Kraba".

### Jul/Juli/Srpanj
* 1. 7. - Hrvatska Atlantic grupa kupuje slovenačku Droga Kolinska, koja poseduje i srpske firme Soko Štark, Grand prom (kafa) i Palanački kiseljak.
* 2. 7. - Jedan poginuli u eksploziji za vreme srpskih protesta povodom otvaranja kancelarije vlade Kosova u Severnoj Mitrovici.
* 5. 7. - U Mitrovici upucan i povređen Petar Miletić, srpski poslanik u kosovskoj skupštini (Samostalna liberalna stranka).
* 6. 7. - Jedan danski diplomat je poginuo, a jedan teško povrijeđen na Goloj Jahorini, kada su cross motorima sletjeli u provaliju.
* 7. 7. - Hloverka Novak-Srzić v.d. direktorica programa Hrvatske televizije.
* 7. 7. - Zbrka oko formiranja Bošnjačkog nacionalnog saveta u Novom Pazaru - ministar Čiplić tvrdi da savet nije formiran, muftija Muamer Zukorlić tvrdi suprotno.
* 7 - 8. 7. - Eksperimentalni avion *[[Solar Impulse]]* leteo 26 sati isključivo na solarnu energiju.
* 8. 7. - Poseta pred. Tadića Crnoj Gori.
* 8. 7. - Rezolucija Evropskog parlamenta: "bilo bi pozdravljeno" da pet zemalja EU koje nisu priznale Kosovo, to učine.
* 9. 7. - Razmena špijuna i agenata u Beču - 4 zapadna za 10 ruskih (uhapšenih u junu).
* 9. 7. - *Croatia Summit* u Dubrovniku - opet u koliziji učešće srpskih i kosovskih predstavnika.
* 11. 7. - Španija je fudbalski prvak sveta - pobeđena Holandija 1:0 u produžetku. Urugvajac Diego Forlán osvojio Zlatnu loptu. U Kampali, Uganda, u eksplozijama bombi ubijeno preko 60 gledalaca finala.
* 11. 7. - Petnaesta godišnjica Srebrenice, ukop 775 žrtava, prisutni lideri iz regiona.
* 11. 7. - Srbija se plasirala u polufinale Davis Cup-a, pobedom nad Hrvatskom 4-1 u Splitu.
* 14. 7. - Položen kamen temeljac za Most prijateljstva Srbije i Kine preko Dunava (Zemun - Borča). Početak gradnje zakazan za sledeći april (biće kasnije).
* 15. 7. - Hrvatska policija uhapsila preko 150 demonstranata zbog pokušaja da građanskim neposluhom zaustave građevinske radove i sječu stabal u Varšavskoj ulici u središtu Zagreba.
* 15. 7. - Naftna kompanija *[[BP]] plc* je uspela da zaustavi isticanje nafte iz oštećene bušotine u Meksičkom zalivu, prvi put od 20. aprila.
* 15. 7. - U sud stigla krivična Miškovićeva prijava protiv Milke Forcan i njene sestre, u vezi sa vlasničkim odnosima u zajedničkim firmama (Forcanova napustila Delta holding krajem maja).
* 18 - 19. 7. - Poseta predsjednika Josipovića Srbiji (Beograd i Subotica).
* 18. 7. - U Nišu završeno super finale Svetske lige u vaterpolu: Srbija 1, Crna Gora 2, Hrvatska 3.
* 18. 7. -  U Hrvatskoj završeno nogometno EP U20: Francuska 1, Hrvatska 4, Srbija 7.
* 21. 7. - Biće delimično ponovljeno suđenje Haradinaju pred ICTY (uhapšen prethodnog dana), takođe i Baljaju te Brahimaju.
* 21. 7. - Pred. Barak Obama potpisao najradikalniju finansijsku reformu od 1930-tih (*Dodd-Frank Wall Street Reform and Consumer Protection Act*).
* 22. 7. - Savetodavno mišljenje Međunarodnog suda pravda (10:4 u glasovima): proglašenjem nezavisnosti Kosova nije prekršeno međunarodno pravo.
* 24. 7. - Kasno uveče, beogradski novinar Teofil Pančić pretučen u autobusu.
* 26. 7. - Wikileaks objavljuje preko 90.000 strogo povjerljivih dokumenata američke vlade i vojske vezanih uz rat u Afganistanu.
* 27. 7. - Londonski sud odbio zahtev za izručenje Ejupa Ganića Srbiji (hapšen 1. 3.).
* 27. 7. - U Crnoj Gori usvojen Zakon o obrazovanju i vaspitanju - crnogorski jezik se uvodi u škole.
* 28. 7. - Srbija podnela Generalnoj skupštini UN tekst rezolucije o Kosovu.
* 29. 7. - Dejan Šoškić preuzeo dužnost guvernera NBS od Radovana Jelašića (dao ostavku 23. 3.).
* 30. 7. - Srbija, Hrvatska i Slovenija u Beogradu potpisale Deklaraciju o osnivanju zajedničkog železničkog preduzeća.
* jul-avgust - Katastrofe: rekordne temperature i veliki požari u Rusiji, rekordni monsuni i poplave u Pakistanu.

### Avgust/August/Kolovoz

* srpanj/kolovoz - U Lukinoj jami na Velebitu pronađena nova vrsta puža, Zospeum tholussum (opisana 2013.).
* 1. 8. - Sport: Blanka Vlašić uzela evropsko zlato u Barceloni, srpski vaterpolisti osvojili Svetski kup u Oradei, Rumunija, Hrvati drugi.
* 5. 8. - Napadnuta ekipa HTV na proslavi Dana pobjede u Čavoglavama.
* 10. 8. - U Minhenu završeno svetsko prvenstvo u streljaštvu - 7 medalja za Srbiju, 1 zlatna (Zorana Arunović), 4 srebrne i 2 bronzane.
* 10. 8. - Odlukom Ustavnog suda Srbije ukinut "kosovski dodatak" zaposlenima na Kosovu.
* 12. 8. - Ruski predsjednik Dmitrij Medvedev ukinuo je vanredno stanje zbog požara u tri od sedam ruskih pokrajina koje su zahvaćene šumskim požarima.
* 13. 8. - Nove obilne kiše sručile su se na zapadu Kine gdje je 19 osoba izgubilo život u pokrajinama Gansu i Sečuan, nedaleko od zone pogođene klizištima u kojima je gotovo 1.750 ljudi izgubilo život ili nestalo.
* 14. 8. - Uhapšen je Wolfgang Kulterer, bivši direktor Hypo Group Alpe Adria koja se našla upletena u brojne afere na području bivše Jugoslavije
* 16. 8. - Ekonomija Narodne Republike Kine je postala druga po veličini na svetu, prestigavši ekonomiju Japana.
* 17. 8. - U rudniku lignita Lubnica kod Zaječara poginuo rudar.
* 18. 8. - Kosovski premijer Hašim Tači zabranio posete srpskih zvaničnika.
* 19. 8. - Poslednja američka borbena brigada se povukla iz Iraka.
* 21. 8. - Izbori za australijski federalni Parlament završili bez da je i vladajuća Laburistička partija i opozicijska desničarska Koalicija uspjela osvojiti apsolutnu većinu.
* 22. 8. - Uspostavljen kontakt sa 33 rudara u Copiapó-u (Čile), koji su zarobljeni na dubini od 700 metara od rušenja jame 5. 8. - mislilo se da bi izvlačenje trajalo mesecima.
* 23. 8. - KFOR predao čuvanje manastira Gračanica Kosovskoj policijskoj službi.
* 24. 8. - FK Partizan u Briselu pobedio Anderleht na penale i plasirao se u Ligu šampiona, prvi put od 2003. Slavlje na ulicama (biće u grupi sa Arsenalom, Šahtjorom i Bragom).
* 24. 8. - Savet Evrope kritikovao Francusku zbog proterivanja Roma s nelegalnim boravkom.
* 25. 8. - Sretko Kalinić izručen Srbiji iz Hrvatske.
* 26. 8. - Nemački ministar spoljnih poslova Gvido Vestervele u Beogradu: "nezavisnost Kosova je stvarnost, mapa jugoistočne Evrope je iscrtana..." (posetio i druge zemlje regiona).
* 28. 8. - Puštena obnovljena pruga Mokra Gora-Višegrad.
* 30. 8. - Zvanično počelo trgovanje akcijama NIS-a u Srbiji (4,8 miliona građana dobilo po pet akcija početne vrednosti 505 dinara, tj. €4,8).

### Septembar/Rujan
* septembar, početkom - Nestašice ulja i mleka u Srbiji.
* 4. 9. - Demonstracije pristalica Islamske zajednice u Srbiji (Zukorlić) u Novom Pazaru, kod placa na kome se gradi obdanište, u sukobu sa policijom nekoliko povređenih s obe strane.
* 4. 9. - Zemljotres jačine 7,2 stepena pogodio je Južno ostrvo Novog Zelanda, izazvavši štetu u gradu Christchurch (nema mrtvih).
* 6. 9. - Propao je referendum u Moldaviji, čime se nastavlja tamošnja 18 mjesečna politička kriza.
* 7. 9. - Australijska premijerka Julia Gillard pridobijanjem nezavisnih zastupnika u Federalnom parlamentu osigurala još jedan mandat za laburističku vladu.
* 9/10. 9. - Generalna skupština UN usvojila rezoluciju o Kosovu (kompromisni predlog Srbije i EU).

* 11. 9. - Blagoslovljena Crkva hrvatskih mučenika na Udbini.
* 11. 9. -  Završeno Evropsko prvenstvo u vaterpolu (Zagreb): Hrvatska prva, Srbija treća, Crna Gora peta.
* 11. 9. - Posle polufinalne košarkaške utakmice Turska - Srbija, neredi u Kosovskoj Mitrovici.
* 12. 9. - Završeno Svetsko prvenstvo u košarci (Turska): SAD prve, Srbija četvrta, Hrvatska 14.
* 12. 9. - Na referendumu podržane izmene ustava Turske (smanjen uticaj vojske na politiku).
* 14. 9. -Rafael Nadal je osvojio ovogodišnje Otvoreno prvenstvo Sjedinjenih Država, pobedom u finalu nad Novakom Đokovićem 3:1.
* 18. 9. - Izlivanje Save i poplave u Sloveniji i Hrvatskoj (Turopolje).
* 19. 9. - Pobedom nad Češkom 3:2, srpska reprezentacija se prvi put plasirala u finale Davis Cup-a.
* 19. 9. - Na parlamentarnim izborima u Švedskoj pobijedila vladajuća koalicija desnog centra, ali bez apsolutne većine; u švedski Parlament prvi put ušla antimigrantska stranka Švedski demokrati.
* 20. 9. - Srbijanska televizija "Fox" se rebrandirala u "Prva srpska televizija".
* 23. 9. - Dva hrvatska aviona MiG-21 se srušila kod Slunja, piloti se katapultirali.
* 26. 9. - Rušenje baznih stanica "Telekoma Srbija" na Kosovu.
* 26. 9. - Iranska agencija javlja da je virus (crv) Stuxnet inficirao kompjutere osoblja prve iranske nuklearne elektrane.
* 27. 9. - Kosovski predsednik Fatmir Sejdiu dao ostavku jer je ocenjeno neustavnim to što je ostao na čelu svoje stranke.
* 27. 9. - Srbijanska televizija "Košava" se fuzionisala sa "Happy TV".
* 28. 9. - Dmitrij Medvedev, predsjednik Ruske Federacije, razriješio je dužnosti dugogodišnjeg gradonačelnika Moskve, Jurija Luškova.

### Oktobar/Listopad

* 1. 10. - Samostalni srpski tjednik "Novosti" sa naslovnicom "Obadva, obadva su pala!", u vezi pada migova prethodnog meseca - kontroverza i pretnje.
* 1. 10. - U Holandiji stupio na snagu zakon kojim se zabranjuje skvotiranje.
* 3. 10. - Patrijarh srpski Irinej uveden u tron srpskih patrijarha u Pećkoj patrijaršiji.
* 3. 10. -  Održani opći izbori u BiH; prema preliminarnim rezultatima u Predsjedništvo BiH izabrani Bakir Izetbegović (SDA, umjesto Harisa Silajdžića), Nebojša Radmanović (SNSD-SP, zabilježen neobično veliki broj nevažećih listića) i Željko Komšić (SDP BiH). Milorad Dodik novi predsjednik RS. Državni Predstavnički dom: najviše mjesta za SDP BiH, SNSD i SDA.
* 4. 10. - Vozovi/vlakovi: u sudaru vozova kod bugarskog Dragomana ima povređenih bugarskih i srpskih državljana; od Paraćina do Sežane krenuo prvi voz srpsko-hrvatsko-slovenačkog transportnog preduzeća "Kargo 10".
* 4. 10. - Ekološka katastrofa u zapadnoj Mađarskoj, milion kubnih metara "crvenog mulja" poplavilo sela, varoš Devecser i oko 40 kv. kilometara; 7.10. otkriven i u Dunavu.
* 10. 10. - Parada ponosa u Beogradu održana uz veliko obezbeđenje, ostala u senci napada huligana na policiju. Više stotina povređenih (uglavnom policajaca) i uhapšenih. Zapaljeno sedište Demokratske stranke, kamenovana SPS i LDP, Radio Televizija Srbije, napadnut mamograf B92, razbijeni i opljačkani izlozi itd.
* 10. 10. -  U Italiji završeno svetsko prvenstvo u odbojci: Brazil prvi, Srbija treća.
* 10. 10. - Lokalni izbori u Sloveniji, Zoran Janković ostaje gradonačelnik Ljubljane.
* 10. 10. - Raspušteni Nizozemski Antili: Curaçao i Sint Maarten su sastavne zemlje *Kraljevine* Nizozemske (kao Aruba od ranije), Sint Eustatius, Saba i Bonaire su posebne općine u sastavu *uže* Nizozemske.
* 11. 10. - Beogradski Apelacioni sud oslobodio Iliju Jurišića (slučaj "Tuzlanska kolona") koji je oduševljeno dočekan u Tuzli; određeno novo suđenje.
* 12 - 13. 10. - Američka državna sekretarka Hillary Clinton u poseti regionu.
* 12. 10. - "Zvezdini" huligani pravili nerede u Đenovi, napali srpskog golmana Stojkovića, prekinuli utakmicu Italija - Srbija.
* 13. 10. - Izvlačenje **33 čileanska rudara** posle 69 dana na dubini od oko 700 metara.
* 15. 10. - Probijena istočna cev Baznog tunela Gotthard (Švajcarska), sa 57 kilometara najdužeg na svetu.
* 15. 10. - Bivši hrvatski vicepremijer Damir Polančec osuđen na godinu dana i tri mjeseca zatvora zbog sklapanja štetnog ugovora.
* oktobar - Udeo Internet Explorera prvi put od 1998. pada ispod 50%, na drugom mestu je Mozilla Firefox.
* 20. 10. - Britanska vlada objavila plan radikalnog sasecanja potrošnje.
* 22. 10. - Ivo Sanader prisegnuo u Saboru.
* 22. 10. - U Beogradu zaplenjeno 120&nbsp;kg heroina.
* 22. 10. - Francuski Senat odobrio reformu penzionog sistema, uprkos velikim protestima i štrajkovima.
* 25. 10. - Savet ministara EU prosledio kandidaturu Srbije Evropskoj komisiji.
* 25. 10. - Zemljotres i cunami pored Sumatre (na istom rasedu kao onaj iz 2004.) - oko 700 mrtvih i nestalih. Istog dana počinju erupcije Merapija na Javi.
* 26. 10. - U Solinu ubijen veteran koji je zaposeo benzinsku pumpu i bacao bombe.

### Novembar/Studeni
* 1. 11. - Dilma Rouseff, kandidatkinja Radničke stranke i bivša ljevičarska gerilka, izabrana za predsjednicu Brazila.
* 2. 11. - Skupština Kosova vladi premijera Hashima Thachija izglasala nepovjerenje, izbori zakazani za 12. prosinca.
* 2. 11. - Izbori u SAD su "Republikanski talas": Republikanska stranka preuzela većinu u Predstavničkom domu Kongresa, te smanjila većinu demokrata u Senatu. Po državama je dobila neto šest guvernera i preokrenula 20 legislatura - vrhunac uticaja konzervativnog Pokreta Čajanke.
* 3. 11. - Zemljotres u Kraljevu, jačina 5,4 po Rihteru, poginuo jedan bračni par, velika materijalna šteta.
* 3. 11. - Na zagrebačkom Županijskom sudu izrečene dugogodišnje kazne zatvora izvršiocima atentata na Ivu Pukanića.
* 3 - 16. 11. - Sa svemirske sonde MESSENGER snimljen "Obiteljski portret" planeta Sunčevog sustava.

* 4. 11. - Predsednik Srbije Boris Tadić u "istorijskoj poseti" Vukovaru. Sa hrvatskim kolegom Josipovićem odao poštu na Ovčari i u Paulinom Dvoru.
* 8. 11. - Evropska unija odlučila da ukine vize (bela Šengenska lista) građanima Bosne i Hercegovine i Albanije.
* 11. 11. - Zabranjeno pušenje u zatvorenim javnim i radnim mestima u Srbiji.
* 11. 11. - Advokat Srđa M. Popović, opunomoćenik majke i sestre Zorana Đinđića, podneo krivičnu prijavu za oružanu pobunu (JSO, nov. 2001.) protiv 9 lica, među kojima je i tadašnji predsednik SRJ Vojislav Koštunica; oštra reakcija DSS.
* 12. 11. - Uveče, svetlosna lopta uz detonaciju preletela iznad južne Srbije, verovatno meteor-bolid.
* 13. 11. - Burma: Aung San Suu Kyi puštena iz višegodišnjeg kućnog pritvora.
* 13. 11. - Bivša "Lokica" Ljiljana Mitić Biba ubila bivšeg muža i njegovu kćerku u Beogradu i bacila se s Brankovog mosta (umrla nekoliko dana kasnije).
* 14. 11. - Sebastian Vettel šampion Formule 1, najmlađi ikad.
* 14. 11. - U Japanu završeno svetsko prvenstvo u odbojci za žene: Rusija 1, Srbija 8, Hrvatska deli 17. mesto.
* 15. 11. - Milorad Dodik je stupio na dužnost predsednika Republike Srpske.

* 15. 11. - Komunalna policija izašla na beogradske ulice.
* 16. 11. - Na granici između opština Bor i Majdanpek u Srbiji otkriveno je ležište zlata na dubini od 17 metara.
* 18. 11. - U CERN-u su prvi put u istoriji izdvojeni stabilni atomi antimaterije.
* 19. 11. - Umirovljeni vladika Artemije Radosavljević raščinjen nakon što je neodobreno držao liturgiju u manastiru Duboki potok na severu Kosova.
* 21. 11. - IAAF izabrao Blanku Vlašić za Atletičarku godine.
* 22. 11. - Najmanje 349 osoba je poginulo u stampedu u Pnom Penu tokom obeležavanja praznika vode.
* 22. 11. - U Beogradu otvoren Muzej Narodnog pozorišta.
* 23. 11. - U najžešćem sukobu od prekida Korejskog rata poginula 2 vojnika i 2 civila, kada je Severna Koreja bombardovala južnokorejsko ostrvo Yeonpyeong.
* 24. 11. - Srbija dobila upitnik Evropske komisije.
* 24 - 25. 11. - Zvanična poseta predsednika Tadića Hrvatskoj (Zagreb, Krnjak, Deringaj, manastir Krupa).
* 26. 11. - *[[Srpski film]]* Srđana Spasojevića je postao najcenzuriraniji film u Velikoj Britaniji tokom zadnjih 16 godina.
* 28. 11. - Otkrivanje američkih diplomatskih depeša: WikiLeaks počinje da objavljuje poverljivu prepisku američke diplomatske službe - 250.000 izveštaja, od čega 100.000 tajnih ili poverljivih.
* 28. 11. - Finalizovan *bail-out* paket EU i MMF-a za Irsku od oko 85 milijardi eura (Irska zatim donosi najstroži budžet u istoriji).

### Decembar/Prosinac
* početkom - Velike poplave u regionu (Lim, Drina, Neretva, Skadarsko jezero...); jaka zima u srednjoj i zapadnoj Evropi; požari u Izraelu (41 poginuli kod Haife).
* 2. 12. - Na sastanku FIFA-e u Rusija i Katar određeni za mjesto održavanja Svjetskog prvenstva u fudbalu 2018. odnosno 2022. godine.
* 4. 12. - Obala Slonovače: obojica predsedničkih kandidata (Laurent Gbagbo i Alassane Ouattara) tvrde da su predsednici, zategnuta situacija.
* 5. 12. -  Teniska reprezentacija Srbije osvojila Davis Cup, pobedom od 3:2 nad Francuskom u Beogradu.
* 6. 12. - Bivši hrvatski ministar obrane Berislav Rončević nepravomoćno osuđen na četiri godine zatvora zbog malverzacija sa kupovinom kamiona za HV.
* 7. 12. - Julian Assange, australijski aktivist i osnivač Wikileaksa, se predao policiji te je smješten u pritvor gdje će čekati eventualno izručenje Švedskoj zbog optužbi za silovanje. Narednih dana hakerski napadi (*[[Operation Payback]]*) u znak podrške WikiLeaksu.
* 9. 12. - Nezavisni saborski zastupnik i bivši hrvatski premijer Ivo Sanader napustio Hrvatsku nedugo nakon što je objavljeno kako DORH od Sabora traži ukidanje parlamentarnog imuniteta radi pokretanja kaznenog postupka (uhićen sutradan u Austriji).
* 9. 12. - Studentski neredi u Londonu, dok Parlament prihvata povećanje školarina; napadnuta i kola sa Princom od Velsa i njegovom suprugom.
* 9. 12. - Robert Prosinečki novi trener Crvene Zvezde.
* 10. 12. - Ceremonija dodele Nobelove nagrade za mir bez zatvorenog Liu Xiaobo-a; Srbija poslala predstavnika u zadnjem trenutku.
* 10. 12. - Tomislav Merčep uhićen pod optužbom za ratne zločine.
* 12. 12. - Izvanredni izbori za Skupštinu Kosova, najviše glasova osvojila Demokratska partija Kosova premijera Hashima Thacija; zabeležene nepravilnosti zbog kojih su izbori u pet opština ponovljeni 9.1. sledeće godine.
* 14. 12. - Navijači u Novom Zagrebu zapalili autobus grčkog PAOK-a.
* 14. 12. - Silvio Berlusconi preživeo glasanje o poverenju sa tri glasa razlike, neredi u Rimu.
* 15. 12. - Skupština Srbije ukinula vojnu obavezu - uvodi se profesionalna vojska.
* 15. 12. - Građanima BiH više nisu potrebne šengenske vize.
* 16. 12. - Komitet Saveta Evrope usvojio Martijev izveštaj o Kosovu, u kojem je Hašim Tači označen kao glavni vođa grupe koja se bavila organizovanim kriminalom, uključujući trgovinu organima (Parlamentarna skupština će razmatrati izveštaj 25. januara 2011.).
* 17. 12. - Crna Gora dobila status kandidata za EU, ima sedam uslova pre početka pristupnih pregovora.
* 17. 12. - U tuniskom gradu Sidi Bouzid se zapalio ulični prodavac Mohamed Bouazizi (umro 4. januara), što će inicirati proteste i revoluciju u toj zemlji, prvi slučaj "Arapskog proljeća".
* 19. 12. - U Danskoj i Norveškoj završeno evropsko prvenstvo u rukometu za žene: Norveška 1, Crna Gora 6, Hrvatska 9, Srbija 14.
* 19. 12. - Belorusija: neredi u Minsku, nakon što je Aleksandar Lukašenko izabran četvrti put.
* 20. 12. - Bračnom paru Nastić, Srbima u Kaliforniji, oduzeta deca zbog fotografija istih koja se kupaju u kadi (vraćena sledećeg februara).
* 21. 12. - Crnogorski premijer Milo Đukanović najavio kako podnosi ostavku, ali i da ostaje na čelu vladajuće DPS; vladu napušta i Svetozar Marović, novi mandatar je Igor Lukšić.
* 22. 12. - Oko 2,5 tone radioaktivnog materijala iz Vinče stiglo u Rusiju; tajna operacija počela 19. 11., najveća ikada.
* 27. 12. - Rekonstrukcija hrvatske vlade, zamjenjena četiri ministra, među kojima i ministar financija Ivan Šuker.
* 27. 12. - Eksplozije i požar u vojnom delu fabrike "Sloboda", Čačak, nema povređenih.
* 30/31. 12. - Završen treći serijal "Farme" u Srbiji, pobednica "Grandova" zvezda Katarina Živković (ispred Marijana Rističevića i Ekrema Jevrića).

### Tokom/tijekom godine
* Turska serija "1001 noć" ("Šeherezada") je popularna u regionu.
* 2010-11 - Okeansko-atmosferski fenomen La Niña.
* Rimokatolička crkva se suočava sa posledicama pedofilskih afera.

## Rođenja

## Smrti

### Januar/Siječanj
* 11. 1. - Éric Rohmer, francuski filmski režiser (* 1920)
* 13. 1. - Neda Andrić, hrvatska ekonomistica, riječka gradonačelnica (* 1927.)
* 14. 1. - Ante Babaja, hrvatski redatelj i scenarist (* 1927.)
* 22. 1. - Vlastimir Golubičić Vatika, golman BSK, član UO FK Partizan (* 1919)
* 25. 1. - Ivan Prenđa, zadarski nadbiskup (* 1939.)
* 27. 1. - J.D. Salinger, američki pisac (* 1919)

### Februar/Veljača
* 2. 2. - Svetozar Kurepa, hrvatski matematičar (* 1929.)
* 3. 2. - Jovan Bulj, elegantni beogradski saobraćajac (* 1939)
* 7. 2. - Mihailo Marković, filozof (* 1923.)
* 8. 2. - Eliza Dobrić, hrvatska kazališna glumica (* 1921.)
* 12. 2. - Petar Borota, fudbalski golman (* 1952)
* 12. 2. - Nodar Kumaritašvili, gruzijski sanjkaš, poginuo na ZOI (*1988.)
* 18. 2. - Mladen Veža, hrvatski akademski slikar (*1916.)
* 18. 2. - Miro Mihovilović - vaterpolist i znanstvenik fizičke kulture. (*1915)
* 20. 2. - Ana Krasojević, srpska glumica (* 1922.)
* 20. 2. - Alexander Haig, američki general i političar (* 1924)

### Mart/Ožujak
* 2. 3. - Krstan Bijeljac, sveštenik i humanitarac (*1916)
* 3. 3. - Momo Kapor, srpski književnik (*1937)
* 5. 3. - Herta Has, druga Titova supruga (*1914)
* 7. 3. - Mihajlo Mihajlov, jugoslovenski disident (*1934)
* 12. 3. - Dušanka Kalanj, spikerka TV Beograd (*1934 )
* 13. 3. - Ljubomir Kapor, hrvatski glumac (*1932)
* 16. 3. - Ksenija Pajčin, srpska pevačica (*1977)
* 21. 3. - Sanja Marđetko Kurečić, hrvatska novinarka i TV voditeljica (* 1959.)
* 22. 3. - Stjepan Radić, hrvatski pijanist, političar ( *1928)
* 22. 3. - Tomo Vrban, hrvatski vizažist (* 1977.)
* 24. 3. - Stevan Nikšić, srpski novinar (*1946)
* 27. 3. - Vasilij Smislov, šahovski velemajstor (* 1921)
* 28. 3. - Aleksandar Srnec, hrvatski slikar, dizajner i autor animiranih filmova (* 1924.)
* 29. 3. - Izabela Šimunović, hrvatska slikarica (* 1970.)
* 29. 3. - Branimir Nikolić Branči, aktivista Otpora (* 1957)

### April/Travanj
* 1. 4. - John Forsythe, američki glumac (*1918)
* 2. 4. - Mato Došen, hrvatski glazbeni producent i aranžer (* 1953.)
* 5. 4. - Sava Perović, srpski urolog i akademik (*1937)
* 6. 4. - Aleksandar Mladenović, srpski filolog, akademik (*1930)
* 8. 4. - Malcolm McLaren, britanski performer i menadžer (*1946)
* 10. 4. - Lech Kaczynski, poljski predsednik, (*1949)
* 15. 4. - Branimir Donat (Tvrtko Zane), hrvatski književnik (*1934)
* 16. 4. - Rasim Delić, general Armije Republike Bosne i Hercegovine (* 1949.)
* 18. 4. - Nela Šukara, srpska violinistkinja, pesnikinja i striptizeta (*1963)
* 20. 4. - Biljana Kovačević Vučo, predsednica Komiteta pravnika za ljudska prava (YUCOM) (*1952)
* 21. 4. - Huan Antonio Samaran, bivši predsednik MOK-a (*1920)
* 21. 4. - Božena Ruk-Fočić, hrvatska operna soprano pjevačica (* 1931.)
* 26. 4. - Ljiljana Petrović-Buttler, pjevačica (* 1939.)
* 26. 4. - Žarko Susić, hrvatski sportski novinar i atletski trener (* 1915.)

### Maj/Svibanj
* 3. 5. - Radoslav Zlatan Dorić, pozorišni reditelj (* 1940)
* 3. 5. - Peter O'Donnell, pisac *Modesty Blaise* (* 1920)
* 4. 5. - Predrag Ivanović, beogradski jazz muzičar, kompozitor i aranžer (* 1930)
* 5. 5. - Umaru Yar'Adua, predsednik Nigerije (*1951)
* 5. 5. - Zvonimir Levačić – Ševa, hrvatski zabavljač i komičar (* 1943.)
* 6. 5. - Iva Bagić, hrvatska TV voditeljica (* 1984.)
* 7. 5. - Svetozar Stojanović, filosof (* 1931)
* 10. 5. - Davor Borčić, hrvatski glumac (* 1940.)
* 17. 5. - Lujo Margetić, hrvatski povjesničar i akademik (* 1920.)
* 17. 5. - Zdravko Juričić - Vido, hrvatski glazbenik i glazbeni menadžer (* 1932.)
* 25. 5. - Dobrila Šokica, srpska glumica (* 1934)
* 25. 5. - Erih Koš, srpski književnik i prevodilac, akademik (* 1913)
* 29. 5. - Dennis Hopper, američki glumac i režiser (* 1936.)
* 31. 5. - Jordan Ivanović, sportski novinar (* 1947)

### Jun/Juni/Lipanj
* 2. 6. - Joško Martinović, novinar HRT (*1963)
* 10. 6. - Vlaho Orlić, vaterpolista i trener (*1934)
* 15. 6. - Bekim Fehmiu, kosovski i jugoslavenski glumac (*1936)
* 18. 6. ? - Dimče Belovski, jugoslovenski diplomat (* 1923.)
* 18. 6. - Bogdan Bogdanović, srpski arhitekt (* 1922.)
* 18. 6. - Jose Saramago, portugalski književnik i nobelovac (* 1922.)
* 18. 6. - Drago Ćupić, lingvist, dugogodišnji direktor Instituta za srpski jezik SANU (*1932)
* 26. 6. - Antonio G. Lauer (Tomislav Gotovac), hrvatski performer (* 1937)
* 26. 6. - Žarko Komanin, srpski književnik (* 1935)
* 28. 6. - Robert Byrd, američki političar (* 1917.)
* 29. 6. - Nikša Matičević, hrvatski klapski pjevač (* 1954.)

### Jul/Juli/Srpanj
* 1. 7. - Miodrag Đukić, dramski pisac (* 1938)
* 6. 7. - Pal Šandor, političar, književnik... (* 1954)
* 8. 7. - Bogomil Karlavaris, slikar i profesor (* 1924)
* 10. 7. - Božidar Orešković, hrvatski glumac (* 1942)
* 10. 7. - Hrvoje Kelčec, novinar (* 1963)
* 15. 7. - Saša Marković Mikrob, multimedijalni umetnik i novinar (* 1959)
* 14. 7. - Ivan Jagodić, glumac (* 1936)
* 14. 7. - Ante Grgantov, hrvatski pjevač, član grupe "Berekini" (* 1960.)
* 24. 7. - Mia Oremović, glumica (* 1918)
* 28. 7. - Zdravko Randić, filmski režiser (* 1925)
* 31. 7. - Feliks Pašić, novinar, poz. kritičar, publicista (* 1939)

### Avgust/August/Kolovoz
* 3. 8. - Nuša Marović, hrvatska manekenka (* 1939.)
* 5. 8. - Slavica Maras-Mikulandra, hrvatska glumica i pjesnikinja (* 1933.)
* 8. 8. - Patricia Neal, američka glumica (* 1926.)
* 9. 8. - Dragica Martinis, hrvatska sopranistica (* 1922.)
* 12. 8. - Velimir Kljaić, hrvatski rukometni trener (* 1946.)
* 14. 8. - Abbey Lincoln, američka glumica i pjevačica (* 1930.)
* 17. 8. - Francesco Cossiga, italijanski političar (* 1928)
* 22. 8. - Stjepan Bobek, veliki fudbaler (* 1923)
* 22. 8. - Vladimir Devidé, hrvatski matematičar (* 1925)
* 23. 8. - Pierre Marie Gallois, francuski general, geopolitolog (* 1911)
* 26. 8. - Hrvoje Matković, hrvatski povjesničar (* 1923.)
* 28. 8. - Sinan Hasani, bivši predsednik predsedništva SFRJ (* 1922)
* 29. 8. - Marko Brešković, hrvatski glazbenik, jedan od osnivača Dubrovačkih trubadura (* 1942.)

### Septembar/Rujan
* 3. 9. - Miroslav Bijelić, srpski glumac (* 1937.)
* 7. 9. - Amar Garibović, srpski skijaš (* 1991)
* 9. 9. - Marin Šuica, hrvatski tenisač (* 1995)
* 11. 9. - Rade Marković, srpski glumac (* 1921)
* 12. 9. - Claude Chabrol, francuski režiser (* 1930)
* 16. 9. - Vanča Kljaković, hrvatski redatelj i dramski pisac (* 1930)
* 20. 9. - Eugen Pusić, hrvatski akademik (* 1916)
* 22. 9. - Predrag Tasovac, srpski glumac (* 1922)
* 24. 9. - Genadij Janjajev, sovjetski političar (* 1937)
* 26. 9. - Marija Doričić Grozdanić, hrvatska radijska voditeljica (* 1928)
* 27. 9. - Gloria Stuart, američka glumica (* 1910.)
* 28. 9. - Dragutin Herenda, hrvatski novinar i pjesnik (* 1948.)
* 29. 9. - Vojislav Voki Kostić, srpski kompozitor (* 1931)
* 29. 9. - Tony Curtis, glumac (* 1925)

### Oktobar/Listopad
* 3. 10. - Dragan Sakan, psiholog, osnivač advertajzing scene u ex-Yu (* 1950)
* 4. 10. - Slavko Balog, hrvatski humorist, glumac, sportski djelatnik, pedagog (* 1929.)
* 7. 10. - Milka Planinc, bivša predsjednica Saveznog izvršnog vijeća (* 1924)
* 12. 10. - Ratko Petrić, hrvatski kipar (* 1941.)
* 14. 10. - Benoît Mandelbrot, matematičar (* 1924)
* 18. 10. - Josip Vončina, hrvatski jezikoslovac, književni povjesničar, akademik (* 1932)
* 18. 10. - Nebojša Veljović, bosanski glumac (* 1952.)
* 19. 10. - Tom Bosley, američki glumac (* 1927)
* 20. 10. - Aleksandar Goldštajn, pravnik i hrvatski akademik (* 1912)
* 23. 10. - Goran Vežić, novinar (* 1953)
* 25. 10. - Vesna Parun, hrvatska pjesnikinja (* 1922.)
* 25. 10. - Aleksandar Flaker, hrvatski slavist i književni kritičar (* 1924.)
* 26. 10. - Oktopod Paul, hobotnica-"prorok" (* 2008)
* 27. 10. - Néstor Kirchner, bivši predsednik Argentine (* 1950)
* 28. 10. - Julije Njikoš, hrvatski skladatelj, melograf i glazbeni organizator (* 1924.)
* 29. 10. - Vojislav Korać, istoričar arhitekture, srpski akademik (* 1924)

### Novembar/Studeni
* 3. 11. - Viktor Černomirdin, ruski političar (* 1938)
* 4. 11. - Zlatan Vauda, kompozitor i pedagog (* 1923)
* 5. 11. - Slobodan Golubović Leman, istaknuti filmski radnik (*1944)
* 7. 11. - Ilija Obradović, doktor elektrotehnike, srpski akademik (* 1911)
* 10. 11. - Dino De Laurentiis, filmski producent (* 1919)
* 13. 11. - Miloš Petrović, kompozitor i pijanista, prof. na FMU u Bg. (* 1952)
* 19. 11. - Ladislav Demeterffy, hrvatski glazbenik (* 1932)
* 26. 11. - Božidar Knežević, slikar (* 1934)
* 27. 11. - Miodrag Dado Đurić, slikar (* 1933)
* 28. 11. - Leslie Nielsen, kanadsko-američki glumac (* 1926)
* 28. 11. - Ivan Balent Tratinčica, hrvatski glazbenik i DJ (* 1947)
* 29. 11. - Boško Ivkov, srpski književnik (* 1942)

### Decembar/Prosinac
* 11. 12.. - Krsto Cviić, hrvatski novinar (r. 1930.)
* 11. 12. - Marina Nemet, hrvatska glumica (* 1960)
* 12. 12. - Bogumil Hrabak, srpski istoričar i akademik (* 1927)
* 13. 12. - Richard Holbrooke, američki diplomat (* 1941.)
* 14. 12. - Branislav Kovačević Cole, bivši srpski političar (* 1953)
* 15. 12. - Blake Edwards, američki režiser (* 1922.)
* 17. 12. - Mira Sanjina, srpska primabalerina i koregraf (* 1924)
* 19. 12. - Ivo Padovan, hrvatski akademik i liječnik (* 1922)
* 24. 12. - Ljubomir Ćipranić, srpski glumac (* 1936)
* 25. 12. - Kosta Krainčanić, bivši novinar RTS (* 1937)
* 29. 12. - Vladan Batić, srpski političar (DHSS) (* 1949)

## Nobelove nagrade
* '''Fizika''': Andre Geim i Konstantin Novoselov (revolucionarni eksperimenti u vezi grafena)
* '''Kemija''': Richard F. Heck, Ei-ichi Negishi i Akira Suzuki (reakcije unakrsnog kuplovanja katalizovane paladijumom)
* '''Fiziologija i medicina''': Robert G. Edwards (razvoj in vitro oplodnje)
* '''Književnost''': Mario Vargas Llosa (kartografija struktura moći, oštre slike otpora, pobune i poraza pojedinca)
* '''Mir''': Liu Xiaobo (duga i nenasilna borba za osnovna ljudska prava u Kini)
* '''Ekonomija''': Peter A. Diamond, Dale T. Mortensen i Christopher A. Pissarides (analiza tržišta sa *search frictions* [smetnje u trgovini ili zaposlenju])

## Reference

## Vidi takođe:
Godišnji kalendar

## Vanjske veze